શ્રીમતી ઇન્દિરા ગાંધી સ્વતંત્ર ભારત દેશના પ્રથમ મહિલા વડાંપ્રધાન હતા. ઇન્દિરા ગાંધીને નાનપણથી તેઓના ઘરે પિતાને મળવા આવતા રાજકારણી નેતાઓ અને બુદ્ધિજીવીઓના સંપર્કમાં રહેવાનું બન્યું હતું. જેથી કરીને ભારતની સ્વતંત્રતા ચળચળથી સ્વાભાવિક રીતે જ તેઓ પરિચિત હતાં. 194રમાં ભારત છોડો આંદોલનમાં તેઓ જેલમાં પણ ગયા હતા. તેઓ જાન્યુઆરી, 1966માં ભારતના પ્રથમ મહિલા વડાંપ્રધાન બન્યાં. ઇન્દિરાજી એક કુશળ પ્રધાનમંત્રી અને રાજનીતિજ્ઞ હતાં એમાં કોઇ શંકા નથી. તેમના સમયમાં સમાજને મદદરૂપ, અભૂતપૂર્વ ઉપયોગી ઘણાં કાર્યો થયાં, જેમાંથી વિધવા પેન્શન, બેન્કોનું રાષ્ટ્રીયકરણ ઉપરાંત 1971માં પાકિસ્તાન સામેના યુદ્ધમાં પણ પોતાની બાહોશી અને મુત્સદ્દીગીરીથી પાકિસ્તાનમાંથી બાંગ્લાદેશ અલગ કર્યું અને જીત પણ મેળવી જે એક નોંધનીય બાબત છે. સોવિયેત રૂસ સાથે મિત્રતાપૂર્ણ સંબંધ અને અંતરિક્ષ ક્ષેત્રમાં પણ અનુસંધાન. આમ અનેક લોકોપયોગી કાર્ય તેમણે કર્યાં. તેઓની રાજનીતિ અને સૂઝબૂઝ ઘણાં નેતાઓ માટે પથ-પ્રદર્શક રહ્યા છે. લોખંડી મનોબળ ધરાવનાર એક હિંમતવાન મહિલા વડાંપ્રધાન તરીકે ઇન્દિરા ગાંધી હંમેશાં લોકોને યાદ રહેઈેં.